pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดมหาดไทยเผย ขณะนี้สามารถดำเนินการอุดจุดถนนคันดินที่น้ำเข้าบริเวณอำเภออินทร์บุรี จังหวัดสิงห์บุรี สำเร็จแล้ว
วันจันทร์ที่ 25 ตุลาคม 2564
ปลัดมหาดไทยเผย ขณะนี้สามารถดําเนินการอุดจุดถนนคันดินที่น้ําเข้าบริเวณอําเภออินทร์บุรี จังหวัดสิงห์บุรี สําเร็จแล้ว
ปลัดมหาดไทยเผย ขณะนี้สามารถดําเนินการอุดจุดถนนคันดินที่น้ําเข้าบริเวณอําเภออินทร์บุรี จังหวัดสิงห์บุรี สําเร็จแล้ว และสถานการณ์น้ําท่วมจากกรณีผนังกั้นน้ําพังทลาย ขณะนี้สามารถระบายน้ําที่ท่วมขังจนแห้งแล้ว
เมื่อวันที่ 24 ต.ค. 64 เวลา 18:30 น. นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ตามที่ได้เกิดกรณีถนนคันดินที่อําเภออินทร์บุรี จังหวัดสิงห์บุรีชํารุด ทําให้มีมวลน้ําจากแม่น้ําเจ้าพระยาทะลักเข้าท่วมทุ่งเชียงราก ตําบลชีน้ําร้าย อําเภออินทร์บุรี จังหวัดสิงห์บุรี โดย นายชัยชาญ สิทธิวิรัชธรรม ผู้ว่าราชการจังหวัดสิงห์บุรี ได้สั่งการให้สํานักงานป้องกันและบรรเทาสาธารณภัยจังหวัดสิงห์บุรี บูรณาการร่วมกับอําเภออินทร์บุรี และสํานักงานชลประทานที่ 10 เร่งนํากระสอบทรายขนาดใหญ่ (ถุง BIGBAG) อุดจุดถนนคันดินที่น้ําเข้า เพื่อป้องกันไม่ให้น้ําท่วมพื้นที่ทุ่งเชียงรากและชุมชนใกล้เคียง ซึ่งในขณะนี้ได้รับรายงานจากผู้ว่าราชการจังหวัดสิงห์บุรีว่าสามารถอุดจุดที่น้ําเข้าได้และเสริมความแข็งแรงเรียบร้อยเมื่อช่วงเย็นที่ผ่านมา
นายสุทธิพงษ์ จุลเจริญ ปลัดกระทรวงมหาดไทย กล่าวต่อว่า นอกจากนี้ ยังได้รับรายงานว่า พื้นที่น้ําท่วมจากกรณีพนังกั้นน้ําเจ้าพระยาชั่วคราวรั่ว ที่บริเวณหมู่ 4 อําเภออินทร์บุรี จังหวัดสิงห์บุรี ขณะนี้น้ําในแต่ละซอยแห้งแล้ว และบ้านเรือนพี่น้องประชาชนส่วนใหญ่น้ําแห้งแล้วเช่นเดียวกัน คงเหลือแต่เพียงบริเวณจุดใกล้พนังกั้นน้ําที่ลึกซึ่งไม่สามารถเร่งสูบน้ําได้ เนื่องจากหากเร่งสูบน้ําเพื่อให้ระดับน้ําลดลงอย่างรวดเร็วในปริมาณที่ต่างกันมาก อาจทําให้พนังชั่วคราวที่กั้นน้ําจะทนแรงน้ําภายนอกไม่ได้ ส่งผลให้เกิดการพังทลายสร้างความเสียหายอีกครั้ง ตนจึงได้สั่งการให้ผู้ว่าราชการจังหวัดสิงห์บุรี นายอําเภออินทร์บุรี ได้ดําเนินการร่วมกับหน่วยงานที่เกี่ยวข้อง ระบายน้ําในบริเวณดังกล่าวให้เป็นไปตามหลักวิชาการและเร่งบรรเทาผลกระทบที่เกิดขึ้นให้พี่น้องประชาชนสามารถกลับมาใช้ชีวิตปกติสุขได้โดยเร็ว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า กระทรวงมหาดไทย โดย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้ติดตามการดําเนินการแก้ไขสถานการณ์อุทกภัยในพื้นที่จังหวัดสิงห์บุรี และจังหวัดอื่นๆอย่างต่อเนื่อง พร้อมทั้งสั่งการให้ผู้ว่าราชการจังหวัดเร่งบูรณาการหน่วยงานที่เกี่ยวข้องในระดับพื้นที่ ดําเนินการตามแผนเผชิญเหตุ และเร่งบรรเทาความเดือดร้อนให้กับพี่น้องประชาชน ด้วยการจัดตั้งโรงครัวพระราชทาน และโรงเลี้ยงประกอบอาหาร ตลอดจนแจกจ่ายถุงยังชีพตามวงรอบที่กําหนด และเมื่อสถานการณ์คลี่คลายลง ให้เร่งดําเนินการสํารวจความเสียหายและเยียวยาประชาชนตามระเบียบของทางราชการต่อไป ทั้งนี้ ถาหากพี่น้องประชาชนได้รับความเดือดร้อนจากสถานการณ์สาธารณภัย สามารถติดต่อสายด่วนนิรภัย โทร. 1784 หรือสายด่วนศูนย์ดํารงธรรม โทร. 1567 ตลอด 24 ชั่วโมง เพื่อเจ้าหน้าที่สามารถเร่งเข้าให้ความช่วยเหลืออย่างทันท่วงที
รัฐบาลไทย-ข่าวทำเนียบรัฐบาล-ปลัด วธ. ตรวจแถวกองพิธีการศพที่ได้รับพระราชทาน
วันจันทร์ที่ 13 กันยายน 2564
ปลัด วธ. ตรวจแถวกองพิธีการศพที่ได้รับพระราชทาน
ตรวจแถวกองพิธีการศพที่ได้รับพระราชทาน
วันที่ ๑๓ กันยายน ๒๕๖๔ เวลา ๐๘.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม ตรวจแถวกองพิธีการศพที่ได้รับพระราชทาน โดยมีนายชนะกิจ คชชี ผู้อํานวยการกองพิธีการศพที่ได้รับพระราชทาน ผู้บริหาร และเจ้าหน้าที่ปฏิบัติงานพิธีฯ เข้าร่วม ณ บริเวณเสาธง อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ดร.สาธิต ยก “อสม.” เป็นกำลังสำคัญหนุนระบบสุขภาพปฐมภูมิของประเทศ
วันอาทิตย์ที่ 20 กุมภาพันธ์ 2565
ดร.สาธิต ยก “อสม.” เป็นกําลังสําคัญหนุนระบบสุขภาพปฐมภูมิของประเทศ
รัฐมนตรีช่วยว่าการกระทรวงสาธารณสุข เยี่ยมเสริมพลัง อสม. อ.กงไกรลาศ จ.สุโขทัย ระบุเป็นกําลังสําคัญในการส่งเสริมระบบสุขภาพปฐมภูมิของประเทศ โดยเฉพาะช่วงโควิด 19 ระบาด
รัฐมนตรีช่วยว่าการกระทรวงสาธารณสุข เยี่ยมเสริมพลัง อสม. อ.กงไกรลาศ จ.สุโขทัย ระบุเป็นกําลังสําคัญในการส่งเสริมระบบสุขภาพปฐมภูมิของประเทศ โดยเฉพาะช่วงโควิด 19 ระบาด รัฐบาลได้จัดเบี้ยเสี่ยงภัยให้เพื่อสร้างขวัญกําลังใจ พร้อมขอให้ช่วยชักนําผู้ที่ยังไม่ได้ฉีดวัคซีนโควิด 19 เข้ารับการฉีดให้มากที่สุด เพื่อลดการป่วยหนักและเสียชีวิต และเข้าร่วมโครงการก้าวท้าใจซีซั่น 4 สร้างแรงบันดาลใจในการออกกําลังกาย
วันนี้ (20 กุมภาพันธ์ 2565) ที่ อ.กงไกรลาศ จ.สุโขทัย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข และคณะผู้บริหารกระทรวงสาธารณสุข เยี่ยมเสริมพลัง อสม. อ.กงไกรลาศ พร้อมมอบโล่รางวัล แก่ อสม. ต้นแบบการออกกําลังกายในกิจกรรมก้าวลดพุง 100 คน 1,000 กก. ภายใต้โครงการก้าวท้าใจซีซั่นที่ 3, มอบประกาศนียบัตร 1 ตําบล 1 อสม.ต้นแบบออกกําลังกาย จํานวน 16 รางวัล, มอบเข็ม ATK แก่ประธาน อสม. จ.สุโขทัย ตัวแทน อสม. ที่ผ่านการอบรม อสม.นักวิทยาศาสตร์การแพทย์ชุมชน และมอบอุปกรณ์ควบคุม ป้องกันโรคโควิด 19 แก่ อสม.ดีเด่นระดับชาติ สาขาการควบคุมป้องกันยาเสพติด ปี 2560
ดร.สาธิต กล่าวว่า อสม. เป็นจิตอาสาภาคประชาชนที่มีส่วนสําคัญในการขับเคลื่อนระบบปฐมภูมิของประเทศ เป็นหมอคนแรกในการดูแลสุขภาพคนในชุมชน ในช่วงสถานการณ์โควิด 19 ยังช่วยบุคลากรการแพทย์ในการสอบสวนโรค การเฝ้าระวังคนที่เดินทางเข้าพื้นที่ จนทําให้สถานการณ์การแพร่ระบาดอยู่ในการควบคุม การเยี่ยมเสริมพลังในวันนี้ ถือเป็นการขอบคุณและชื่นชมพลังของ อสม. อ.กงไกรลาศ รวมถึง อสม. จ.สุโขทัย ที่มีทั้งสิ้น 12,835 คน ซึ่งต้องขอให้ทุกคนได้รวมพลังชักนําผู้ที่ยังไม่ได้ฉีดวัคซีนโควิด 19 ให้เข้ารับการฉีดให้มากที่สุด โดยเฉพาะกลุ่มเสี่ยงคือ ผู้สูงอายุและผู้ป่วยเรื้อรัง เพื่อป้องกันการป่วยหนักและเสียชีวิต และขอให้เข้าร่วม โครงการฌาปนกิจสงเคราะห์ อสม. ซึ่งขณะนี้ จ.สุโขทัย มีอสม.เข้าร่วมแล้วกว่า 90% เพื่อให้เป็นเงินช่วยเหลือคนข้างหลังในวันที่เสียชีวิต และให้ร่วมโครงการก้าวท้าใจซีซั่นที่ 4 พร้อมชักชวนประชาชนให้ลงทะเบียนร่วมโครงการฯ เพื่อสร้างแรงบันดาลใจในการออกกําลังกาย ให้มีสุขภาพร่างกายที่แข็งแรง
"รัฐบาลและกระทรวงสาธารณสุข ตระหนักถึงผลงานของอสม.ทุกคน ที่มีบทบาทสําคัญในการทํางานเคียงบ่าเคียงไหล่กับบุคลากรสาธารณสุขโดยเฉพาะในสถานการณ์การแพร่ระบาดของโรคโควิด 19 จึงดูแลเรื่องขวัญกําลังใจเช่นเดียวกันโดยกลางเดือนมีนาคมนี้ อสม. จะได้รับตกเบิกเบี้ยเสี่ยงภัย สนับสนุนการทํางานป้องกันควบคุมโรคในช่วงสถานการณ์โควิด19 คนละ 2,500 บาท และในเดือนเมษายนอีกคนละ 500 บาท" ดร. สาธิตกล่าว
**************************************** 20 กุมภาพันธ์ 2565
รัฐบาลไทย-ข่าวทำเนียบรัฐบาล-​สำนักงานปลัดกระทรวงกลาโหมจัดกิจกรรมบริจาคโลหิตถวายเป็นพระราชกุศล เนื่องในโอกาสวันเฉลิมพระชนมพรรษา สมเด็จพระบรมราชชนนีพันปีหลวง
วันจันทร์ที่ 8 สิงหาคม 2565
​สํานักงานปลัดกระทรวงกลาโหมจัดกิจกรรมบริจาคโลหิตถวายเป็นพระราชกุศล เนื่องในโอกาสวันเฉลิมพระชนมพรรษา สมเด็จพระบรมราชชนนีพันปีหลวง
เช้าวันนี้ (วันที่ 8 ส.ค. 65 เวลา 09.00 น.) พลเอก วรเกียรติ รัตนานนท์ ปลัดกระทรวงกลาโหม เป็นประธานในการตรวจเยี่ยมการจัดกิจกรรมบริจาคโลหิตถวายเป็นพระราชกุศลเนื่องในโอกาสวันเฉลิมพระชนมพรรษา สมเด็จพระบรมราชชนนีพันปีหลวง ประจําปี ๒๕๖๕
ณ บริเวณหน้าห้องโถงยุทธนาธิการ ในศาลาว่าการกลาโหม
สําหรับกิจกรรมในวันนี้ปลัดกระทรวงกลาโหมได้ร่วมบริจาคโลหิตพร้อมกับกําลังพล เพื่อนําโลหิตที่ได้รับบริจาคไปช่วยเหลือทหาร ตํารวจ อาสาสมัคร และบุคคลพลเรือนที่ได้รับบาดเจ็บจากการปฏิบัติหน้าที่รวมทั้งประชาชนทั่วไป เพื่อส่งต่อโลหิตที่ปลอดภัยให้กับผู้ป่วยโรงพยาบาลพระมงกุฎเกล้า ซึ่งสถานการณ์ปัจจุบันได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19) ทําให้โลหิตมีไม่เพียงพอและขาดแคลน
ทั้งนี้ในกิจกรรมดังกล่าว มีกําลังพลเข้าร่วมบริจาคโลหิต 90 นาย รวมแล้วได้โลหิต 40,500 ซี.ซี. เพื่อถวายเป็นพระราชกุศลและน้อมสํานึกในพระมหากรุณาธิคุณอันหาที่สุดมิได้
รัฐบาลไทย-ข่าวทำเนียบรัฐบาล-นายกฯ สั่งเตรียมพร้อมเปิดด่านชายแดนใต้รับนักท่องเที่ยว คาด มี.ค.นี้
วันอาทิตย์ที่ 13 กุมภาพันธ์ 2565
นายกฯ สั่งเตรียมพร้อมเปิดด่านชายแดนใต้รับนักท่องเที่ยว คาด มี.ค.นี้
นายกฯ สั่งเตรียมพร้อมเปิดด่านชายแดนใต้รับนักท่องเที่ยว คาด มี.ค.นี้
วันที่ 13 กุุมภาพันธ์ 2565นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายกรัฐมนตรี พล.อ.ประยุทธ์ จันทร์โอชา ในฐานะผอ.ศบค. ได้สั่งการให้ศูนย์ปฏิบัติการ ศบค. และศูนย์ปฏิบัติการแก้ไขสถานการณ์ฉุกเฉินด้านท่องเที่ยวและกีฬา (ศปก.กก.)ร่วมกันเร่งพิจารณาแนวทางดําเนินการเปิดด่านชายแดนทางบกรับนักท่องเที่ยว พื้นที่จังหวัดสงขลา ยะลา นราธิวาส และ สตูล คาดว่าน่าจะเปิดดําเนินการได้ประมาณ มี.ค.65 โดยในเบื้องต้นทราบว่าทางประเทศมาเลเซียมีความพร้อมดําเนินการเช่นกัน ซึ่งท่านนายกฯได้สั่งการให้กระทรวงการต่างประเทศสนับสนุนการประสานงานในเรื่องดังกล่าวด้วย เพื่อนําไปสู่การเห็นชอบอย่างเป็นทางการของทั้งสองฝ่าย
การพิจารณาเปิดด่านชายแดนจังหวัดชายแดนใต้ เดิมคาดว่าจะเกิดขึ้นในช่วงเดือนม.ค. แต่ด้วยสถานการณ์การแพร่ระบาดโควิด19 สายพันธุ์โอไมครอน ทําให้ต้องเลื่อนออกไป แต่ขณะนี้ ทุกอย่างอยู่ในระดับที่ไม่น่ากังวล รัฐบาลจึงเร่งดําเนินการตรียมความพร้อมเพื่อเปิดด่านรับนักท่องเที่ยวซึ่งจะช่วยกระตุ้นเศรษฐกิจด้านการท่องเที่ยวและจะส่งผลต่อการฟื้นฟูธุรกิจอื่นๆอย่างมาก และระหว่างนี้ หน่วยงานที่เกี่ยวข้องต้องดําเนินการในเรื่อง ระบบการตรวจลงตรา การตรวจหาเชื้อโควิด-19 โรงแรมที่มีมาตรฐาน SHA++ ความพร้อมของมาตรการ Covid Free Setting ของสถานประกอบการที่เกี่ยวข้องกับการเดินทางของนักท่องเที่ยว ได้แก่ ระบบการขนส่ง สถานที่ท่องเที่ยว ร้านอาหาร ห้างสรรพสินค้า เป็นต้น
นางสาวรัชดา กล่าวด้วยว่า เพื่อสร้างภูมิคุ้มกันแก่ตนเองพร้อมรับนักท่องเที่ยวต่างชาติขอเชิญชวนให้ประชาชนในพื้นที่มารับการฉีดวัคซีนป้องกันโควิด-19 ซึ่งรัฐบาลได้เร่งการฉีดให้ครบ 2 เข็มในเด็กวัยเรียน และการฉีดเข็มกระตุ้นในกลุ่มผู้สูงอายุ ผู้มีโรคเรื้อรัง 7 โรคเสี่ยง สตรีมีครรภ์ ในส่วนของสถานการณ์การแพร่ระบาดในจังหวัดชายแดนใต้นั้น อยู่ในระดับเฝ้าระวัง เช่นเดียวกับ อีก25 จังหวัด ระบบสาธารณสุขมีความพอเพียงในเรื่องเตียงรองรับผู้ป่วยอาการหนัก และยารักษาที่จะจ่ายให้กับผู้ป่วยทั้งในระบบ Home Isolation และ Community Isolation
.....................................
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ ๑๓/๒๕๖๔
วันศุกร์ที่ 27 สิงหาคม 2564
นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ ๑๓/๒๕๖๔
การประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ ๑๓/๒๕๖๔ (ผ่านระบบ Video Conference) ณ ตึกไทยคู่ฟ้า ทําเนียบรัฐบาล
วันที่ ๒๗ สิงหาคม ๒๕๖๔ เวลา ๐๙.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ ๑๓/๒๕๖๔ (ผ่านระบบ Video Conference) ณ ตึกไทยคู่ฟ้า ทําเนียบรัฐบาล โดยในส่วนของกระทรวงวัฒนธรรมมีนายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยนางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรมเข้าร่วมการประชุมผ่านระบบ Video Conference ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ศบค. ไฟเขียวลดวันกักตัวเข้าไทย พร้อมเปิดพื้นที่นำร่องกระตุ้นเศรษฐกิจ - ท่องเที่ยว
วันอังคารที่ 28 กันยายน 2564
ศบค. ไฟเขียวลดวันกักตัวเข้าไทย พร้อมเปิดพื้นที่นําร่องกระตุ้นเศรษฐกิจ - ท่องเที่ยว
....
นายธนกร วังบุญคงชนะ โฆษกรัฐบาล เผยภายหลังการศบค. ชุดใหญ่ (27 ก.ย. 64) เห็นชอบปรับลดระยะเวลาการกักตัวสําหรับผู้เดินทางมาจากต่างประเทศ และแผนการเปิดพื้นที่นําร่องการท่องเที่ยว เพื่อเตรียมความพร้อมเปิดประเทศ โดยมีผลตั้งแต่วันที่ 1 ต.ค. 64 เป็นต้นไป
.
• หลักเกณฑ์ลดระยะเวลากักตัว ประกอบด้วย
>> ผู้มีเอกสารรับรองการฉีดวัคซีนโควิด ครบตามเกณฑ์ ลดเวลากักตัวเหลือ 7 วัน
>> กรณีไม่มีเอกสารรับรองการฉีดวัคซีน ครบตามเกณฑ์ให้กักตัว ตั้งแต่ 10 - 14 วัน
สําหรับการเดินทางเข้าประเทศทางอากาศให้กักตัว 7 วัน ส่วนทางน้ําและทางบก ให้กักตัว 10 - 14 วัน
.
• แผนการเปิดพื้นที่นําร่องการท่องเที่ยว
>> ตั้งแต่วันที่ 1 - 31 ต.ค. 64 เปิดพื้นที่เพิ่มเติม ได้แก่ เกาะสมุย เกาะพะงัน เกาะเต่า จ.สุราษฎร์ธานี เขาหลัก เกาะยาว จ.พังงา และ เกาะพีพี เกาะไหง ไร่เลย์ คลองม่วง ทับแขก จ.กระบี่
.
>> ตั้งแต่ 1 พ.ย. 64 เริ่มเปิดพื้นที่เพิ่มเติม 10 จังหวัด ได้แก่ กรุงเทพมหานคร จ.กระบี่ จ.พังงา (ทั้งจังหวัด) จ.ประจวบคีรีขันธ์ (หัวหิน หนองแก) จ.เพชรบุรี (ชะอํา) จ.ชลบุรี (พัทยา บางละมุง จอมเทียน บางเสร่) จ.ระนอง เกาะพยาม จ.เชียงใหม่ (อ. เมือง แม่ริม แม่แตง ดอยเต่า จ.เลย (เชียงคาน) และ จ.บุรีรัมย์ (เมือง)
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลขอประชาชนเชื่อมั่นการทำงานของรัฐบาล ยืนยันรัฐบาลมีเสถียรภาพ มุ่งมั่น ยืนหยัดทำงานอย่างเข้มแข็ง เพื่อประโยชน์ของประเทศชาติและประชาชน
วันพฤหัสบดีที่ 29 กันยายน 2565
รัฐบาลขอประชาชนเชื่อมั่นการทํางานของรัฐบาล ยืนยันรัฐบาลมีเสถียรภาพ มุ่งมั่น ยืนหยัดทํางานอย่างเข้มแข็ง เพื่อประโยชน์ของประเทศชาติและประชาชน
รัฐบาลขอประชาชนเชื่อมั่นการทํางานของรัฐบาล ยืนยันรัฐบาลมีเสถียรภาพ มุ่งมั่น ยืนหยัดทํางานอย่างเข้มแข็ง เพื่อประโยชน์ของประเทศชาติและประชาชน
วันนี้ (26 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ยืนยันว่าในช่วงเวลานี้ รัฐบาลและเจ้าหน้าที่รัฐทุกภาคส่วน ยังคงปฏิบัติหน้าที่เพื่อพี่น้องประชาชนตามปกติ โดยในวันนี้ พลเอก ประยุทธ์ จันทร์โอชา ได้เข้าทํางานที่กระทรวงกลาโหม ในฐานะรัฐมนตรีว่าการกระทรวงกลาโหม ซึ่ง พลเอก ประยุทธ์ ได้กล่าวให้กําลังใจในการทํางานกับ พลเอก ประวิตร วงษ์สุวรรณ รองนายกรัฐมนตรี ซึ่งปฏิบัติหน้าที่รักษาราชการแทนนายกรัฐมนตรี ด้วย ทั้งนี้ พลเอก ประยุทธ์ จะทําหน้าที่ในตําแหน่งรัฐมนตรีว่าการกระทรวงกลาโหม เพื่อประชาชนและประเทศไทยต่อไป
“ขอให้พี่น้องประชาชนเชื่อมั่นในการทํางานของรัฐบาลและเจ้าหน้าที่รัฐในขณะนี้ ยืนยันว่ารัฐมนตรีทุกคนและพรรคร่วมรัฐบาล จะร่วมมือกันทํางานอย่างเต็มที่และมีเสถียรภาพ มุ่งมั่นตั้งใจทํางาน ดูแลประชาชนในทุกด้านให้ดีที่สุด โดยเฉพาะเรื่องสําคัญเร่งด่วนด้านเศรษฐกิจที่ต้องรีบดําเนินการขณะนี้ ทั้งการบรรเทาภาระค่าครองชีพของประชาชน และการควบคุมราคาพลังงาน ควบคู่กับการดูแลประชาชนด้านสาธารณสุข ย้ําว่ารัฐบาลจะยืนหยัดทํางานอย่างเข้มแข็งต่อไป เพื่อประโยชน์ของประเทศชาติและพี่น้องประชาชนเป็นสําคัญ” นายอนุชา กล่าว
.........................
รัฐบาลไทย-ข่าวทำเนียบรัฐบาล-กระทรวงยุติธรรม ร่วมลงนามความร่วมมือป้องกันและแก้ไขปัญหาความรุนแรงต่อเด็ก สตรี และบุคคลในครอบครัว
วันศุกร์ที่ 17 กันยายน 2564
กระทรวงยุติธรรม ร่วมลงนามความร่วมมือป้องกันและแก้ไขปัญหาความรุนแรงต่อเด็ก สตรี และบุคคลในครอบครัว
กระทรวงยุติธรรม ร่วมลงนามความร่วมมือป้องกันและแก้ไขปัญหาความรุนแรงต่อเด็ก สตรี และบุคคลในครอบครัว
ในวันศุกร์ ๑๗ กันยายน ๒๕๖๔ เวลา ๑๐.๐๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นผู้แทนกระทรวงยุติธรรมร่วมลงนามบันทึกข้อตกลงความร่วมมือการดําเนินงานป้องกันและแก้ไขปัญหาความรุนแรงต่อเด็ก สตรี และบุคคลในครอบครัว ผ่านสื่ออิเล็กทรอนิกส์ ซึ่งจัดโดยกระทรวงพัฒนาสังคมและความมั่นคงของมนุษย์ โดยมีนายจุรินทร์ ลักษณวิศิษฏ์ รองนายกรัฐมนตรี นางจินตนา จันทร์บํารุง อธิบดีกรมกิจการสตรีและสถาบันครอบครัว พร้อมด้วยผู้แทนจาก ๒๘ หน่วยงานที่เกี่ยวข้องเข้าร่วมฯ
สําหรับบันทึกความร่วมมือฯ ดังกล่าว กระทรวงพัฒนาสังคมและความมั่นคงของมนุษย์ และหน่วยงานที่เกี่ยวข้องอีก ๒๘ แห่ง ร่วมทั้งกระทรวงยุติธรรม ร่วมเห็นชอบและจัดทําขึ้น เพื่อขับเคลื่อนการดําเนินงานร่วมกับหน่วยงานภาคีเครือข่ายที่มุ่งเน้นการทํางานแบบมีส่วนร่วมและบูรณาการดําเนินงานร่วมกับหน่วยงานต่างๆ อย่างต่อเนื่อง รวมทั้งขยายการดําเนินงานด้านความรุนแรงให้ครอบคลุมการช่วยเหลือและคุ้มครองสิทธิไปยังกลุ่มเป้าหมายอื่น ให้มากยิ่งขึ้น
ทั้งนี้ กระทรวงยุติธรรม มีภารกิจหน้าที่และอํานาจตามกฎหมาย ภายใต้บันทึกความร่วมมือฯ ฉบับนี้ เกี่ยวเนื่องกับ ๕ หน่วยงานในสังกัด ได้แก่ สํานักงานกิจการยุติธรรม กรมคุมประพฤติ กรมคุ้มครองสิทธิและเสรีภาพ กรมพินิจและคุ้มครองเด็กและเยาวชน และกรมราชทัณฑ์ ซึ่งจะสนับสนุนและให้ความร่วมมือในมิติต่าง ๆ ทั้งข้อมูล แนวนโยบาย แนวทางการบริหารงานยุติธรรม การพัฒนาและเผยแพร่องค์ความรู้ต่าง ๆ การจัดกิจกรรมขับเคลื่อนในการป้องกัน และแก้ไขปัญหาความรุนแรงในครอบครัว การส่งเสริมสิทธิและเสรีภาพ การจัดการความขัดแย้งเกี่ยวกับความรุนแรงในครอบครัว รวมทั้งการแก้ไข บําบัด ฟื้นฟู ผู้ถูกกระทําความรุนแรงในครอบครัวที่เป็นเด็กและเยาวชน รวมทั้งการฟื้นฟูพฤตินิสัยผู้กระทําความรุนแรงในครอบครัวที่เป็นผู้กระทําผิดซึ่งถูกกักขังด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม แจงฉีดไข่ฝ่อทำโดยพลการไม่ได้ ต้องมีความเห็นแพทย์-คำสั่งศาล ยันไม่ใช่วิธีป่าเถื่อน
วันเสาร์ที่ 12 มีนาคม 2565
รัฐมนตรีว่าการกระทรวงยุติธรรม แจงฉีดไข่ฝ่อทําโดยพลการไม่ได้ ต้องมีความเห็นแพทย์-คําสั่งศาล ยันไม่ใช่วิธีป่าเถื่อน
รัฐมนตรีว่าการกระทรวงยุติธรรม แจงฉีดไข่ฝ่อทําโดยพลการไม่ได้ ต้องมีความเห็นแพทย์-คําสั่งศาล ยันไม่ใช่วิธีป่าเถื่อน นานาประเทศก็ทํากัน ชี้สหรัฐมีบางรายต้องถูกคุมทั้งชีวิต มั่นใจกฎหมาย JSOC ล้ําสมัย รัฐบาลต่อไปปรับปรุงให้ดีขึ้นได้อีก เพิ่มมิติให้สังคมปลอดภัย
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึง ร่างพ.ร.บ.มาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง ว่าขณะนี้ร่าง พ.ร.บ.อยู่ในขั้นตอนการพิจารณาของวุฒิสภา โดยร่างกฎหมายดังกล่าวจะเป็นการป้องกันภัยคุกคามทางเพศและความรุนแรงต่างๆ รวมทั้งการป้องกันการกระทําผิดซ้ําในรูปแบบต่างๆ รวมถึงการใช้หลักทางจิตวิทยา และมาตรการทางการแพทย์ เพื่อเข้ามามีส่วนในการป้องกันในผู้ต้องหาที่ได้กระทําผิดซ้ํา เช่น การใช้ยา การฉีดฮอร์โมนลดความต้องการทางเพศ หรือฉีดให้ฝ่อ โดยมาตรการทางการแพทย์ ควบคู่กับมาตรการทางกฎหมายใส่อุปกรณ์ติดตามตัว และมีเจ้าหน้าที่คุมประพฤติติดตามดูแล เพื่อความปลอดภัยโดยเฉพาะครอบครัวที่มีผู้หญิงและเด็ก
นายสมศักดิ์ กล่าวอีกว่า ในประเด็นที่สังคมมีการถกเถียงเรื่องการฉีดให้ฝ่อนั้น เราทําโดยพลการไม่ได้ ต้องมีความเห็นจากแพทย์ และเจ้าหน้าที่ต้องร้องขอให้ศาลมีคําสั่งให้ดําเนินการโดยผู้ประกอบวิชาชีพเวชกรรมอย่างน้อย 2 คน มีความเห็นพ้องต้องกันโดยจะต้องได้รับความยินยอมจากผู้กระทําความผิดด้วย ซึ่งวิธีการต่างๆที่เรากําหนดไว้ไม่ใช่เรื่องป่าเถื่อน นานาประเทศเขาก็ทํากัน อย่างเช่น สหรัฐอเมริกา มีบางรายที่ต้องถูกควบคุมตลอดชีวิต ส่วนค่าใช้จ่ายการฉีดให้ฝ่อ 100,000 บาทต่อรายนั้น ตนคิดว่าคงมีไม่กี่คนที่ต้องฉีด และขั้นตอนไม่ได้เร็วหรือง่าย ซึ่งการที่เรามีกําไล EM และอาสาสมัครคุมประพฤติก็สามารถช่วยในเรื่องนี้ได้มากอยู่แล้ว
"กฎหมายฉบับนี้ถือว่าล้ําสมัยมาก อยู่ที่เวลาในการก้าวต่อไป ผมเชื่อว่ารัฐบาลในยุคหลังจากนี้จะปรับปรุงให้สมบูรณ์ได้มากขึ้นไปอีก เพิ่มมาตรการในทุกมิติ ที่เราทํากฎหมายฉบับนี้ขึ้นมาเพื่อหวังให้สังคมปลอดภัย คดีต่างๆที่เกี่ยวกับเพศและความรุนแรง รวมทั้งผู้กระทําผิดซ้ําจะลดลง หากสังคมรับรู้ว่าคนร้ายอยู่ที่ใด สังคมจะปลอดภัย เพราะเราช่วยดูแลกันเองได้" นายสมศักดิ์ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลสวน "เพื่อไทย-ก้าวไกล" คิดเข้าข้างตัวเองว่ารัฐบาลไร้เอกภาพแล้วสบายใจก็ไม่ว่ากัน แจงคนทำงานร่วมกัน เห็นต่างกันบ้างเรื่องธรรมดา แขวะระวังสภาฯ จะกลายเป็นลานประหารฝ่ายค้าน
วันอาทิตย์ที่ 13 กุมภาพันธ์ 2565
​โฆษกรัฐบาลสวน "เพื่อไทย-ก้าวไกล" คิดเข้าข้างตัวเองว่ารัฐบาลไร้เอกภาพแล้วสบายใจก็ไม่ว่ากัน แจงคนทํางานร่วมกัน เห็นต่างกันบ้างเรื่องธรรมดา แขวะระวังสภาฯ จะกลายเป็นลานประหารฝ่ายค้าน
​โฆษกรัฐบาลสวน "เพื่อไทย-ก้าวไกล" คิดเข้าข้างตัวเองว่ารัฐบาลไร้เอกภาพแล้วสบายใจก็ไม่ว่ากัน แจงคนทํางานร่วมกัน เห็นต่างกันบ้างเรื่องธรรมดา แขวะระวังสภาฯ จะกลายเป็นลานประหารฝ่ายค้านที่ไม่สนงานสภาฯ นอกจากจ้องใช้เทคนิคทางการเมือง
วันที่ 13 กุมภาพันธ์ 2565นายธนกร วังบุญคงชนะ โฆษกประจําสํานักประจําสํานักนายกรัฐมนตรี กล่าวถึงกรณีที่นายสุทิน คลังแสง ประธานคณะกรรมการประสานงานพรรคร่วมฝ่ายค้าน (วิปฝ่ายค้าน) ระบุว่า การที่ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ขอความร่วมมือให้พรรคร่วมรัฐบาลช่วยกันรักษาองค์ประชุมสภาฯ สะท้อนว่าระดับความเป็นเอกภาพของรัฐบาลแย่มาก ถึงขั้นนายกฯ ต้องเอ่ยปากขอเองว่า ไม่อยากให้นายสุทินคิดแบบคนใจแคบ เพราะพรรคร่วมรัฐบาลทํางานร่วมกัน ย่อมต้องปรึกษาหารือและขอความร่วมมือเป็นนํา้หนึ่งใจเดียวกันเป็นธรรมดา คงไม่เหมือนกับพรรคเพื่อไทย ที่คนๆ เดียวสั่งซ้ายหันขวาหันได้ตามใจ ซึ่งที่ผ่านมาท่านนายกฯ ก็ขอความร่วมมือจากคณะรัฐมนตรีในเรื่องที่สําคัญๆ อยู่หลายครั้ง เพียงแต่ครั้งนี้ฝ่ายค้านเห็นว่าสามารถเอาเรื่องนี้มาขยายผล สร้างให้เป็นประเด็นได้ จึงหยิบยกขึ้นมาเพื่อหวังจะดิสเครดิตรัฐบาลก็เท่านั้นเอง
ส่วนกรณีที่นายพิธา ลิ้มเจริญรัตน์ หัวหน้าพรรคก้าวไกล ระบุว่า ช่วงเดือนเมษายนถึงพฤษภาคมถือเป็นแดนประหารของรัฐบาล เพราะขณะนี้รัฐบาลสามารถรักษาอํานาจได้ แต่บริหารงานไม่ได้นั้น นายธนกร กล่าวว่า หากนายพิธาคิดแบบหลอกตัวเอง เข้าข้างตัวเองเพื่อให้ตัวเองสบายใจก็ไม่ว่ากัน เพราะในความเป็นจริงแล้วพรรคร่วมรัฐบาลยังคงเหนียวแน่น การทํางานนั้นบางเรื่องอาจจะมีความเห็นต่างกันบ้างก็ถือเป็นเรื่องธรรมดาของคนที่ทํางานร่วมกัน แต่เมื่อพูดคุย อธิบาย ทําความเข้าใจกันแล้วทุกอย่างก็จบ อย่างไรก็ตาม หากนายพิธาคิดว่าวิธีนี้จะช่วยโหมโรงศึกอภิปรายได้นั้น ตนคิดว่านายพิธาคิดผิด สู้เอาเวลาไปหาข้อมูลที่เป็นข้อเท็จจริงมาอภิปรายให้ได้อย่างที่โม้เอาไว้ยังจะดีกว่า หรืออย่างน้อยก็ให้ประชาชนได้เห็นว่าฝ่ายค้านทํางานในสภาฯ อย่างจริงจังบ้าง ไม่ใช่หวังแต่จะยืมมือม็อบบนถนนล้มรัฐบาลลูกเดียว เพราะถ้ายังคิดแบบเดิมๆ สุดท้ายสภาฯ จะกลายเป็นลานประหารฝ่ายค้านเสียเอง
"วันนี้ประชาชนเห็นไส้เห็นพุงนายพิธาหมดแล้ว วันๆ ไม่ได้สนใจงานสภาฯ จ้องแต่จะหาโอกาสสร้างคะแนนนิยมให้ตัวเอง ให้นํา้หนักกับเนื้อหาการทํางานน้อยกว่าการเล่นเทคนิคทางการเมือง โดยไม่สนว่าสร้างความเสียหายให้กับประเทศขนาดไหน คนแบบนี้หรือที่อยากจะเข้ามาบริหารประเทศ หวังที่จะให้ประชาชนฝากอนาคตด้วย" นายธนกร กล่าว
รัฐบาลไทย-ข่าวทำเนียบรัฐบาล-สธ.ตรวจพบผู้ติดเชื้อโควิดสายพันธุ์ “โอมิครอน” 740 ราย ย้ำหน้ากากผ้ายังป้องกันได้
วันพุธที่ 29 ธันวาคม 2564
สธ.ตรวจพบผู้ติดเชื้อโควิดสายพันธุ์ “โอมิครอน” 740 ราย ย้ําหน้ากากผ้ายังป้องกันได้
กระทรวงสาธารณสุข เผย พบสัดส่วนเชื้อสายพันธุ์โอมิครอนสูงขึ้นในช่วง 2 วันที่ผ่านมา ล่าสุดตรวจพบ 740 ราย ใน 33 จังหวัด เป็นผู้ติดเชื้อเดินทางจากต่างประเทศ 489 ราย และติดเชื้อในประเทศ 251 ราย โดยยังเป็นการติดเชื้อจากการสัมผัสผู้เดินทางมาจากต่างประเทศ
กระทรวงสาธารณสุข เผย พบสัดส่วนเชื้อสายพันธุ์โอมิครอนสูงขึ้นในช่วง 2 วันที่ผ่านมา ล่าสุดตรวจพบ 740 ราย ใน 33 จังหวัด เป็นผู้ติดเชื้อเดินทางจากต่างประเทศ 489 ราย และติดเชื้อในประเทศ 251 รายโดยยังเป็นการติดเชื้อจากการสัมผัสผู้เดินทางมาจากต่างประเทศ และเชื้อยังแพร่กระจายผ่านละอองฝอยน้ํามูกน้ําลายหน้ากากผ้าจึงยังช่วยลดความเสี่ยงและป้องกันได้เหมือนสายพันธุ์อื่น ๆ
วันนี้ (29 ธันวาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขนพ.ศุภกิจ ศิริลักษณ์ อธิบดีกรมวิทยาศาสตร์การแพทย์ แถลงสถานการณ์โควิด 19 สายพันธุ์โอมิครอน ว่า ขณะนี้มีรายงานพบสายพันธุ์โอมิครอนใน 108 ประเทศ โดยสหรัฐอเมริกาตรวจพบแล้วทุกรัฐ ส่วนสายพันธุ์ย่อยของโอมิครอนพบ 3 สายพันธุ์ สําหรับประเทศไทยตั้งแต่เปิดประเทศเมื่อวันที่ 1 พฤศจิกายน 2564 ตรวจหาสายพันธุ์แล้วประมาณ 8 พันกว่าตัวอย่าง พบสายพันธุ์โอมิครอนสะสม 740 ราย ใน 33 จังหวัด กระจายเกือบทุกเขตสุขภาพ ยกเว้นเขตสุขภาพที่ 2 (พิษณุโลก อุตรดิตถ์ เพชรบูรณ์ สุโขทัย และตาก) โดยพื้นที่ที่ตรวจพบโอมิครอนมากที่สุด คือ กทม. ตามด้วยเขตสุขภาพที่ 7 และเขตสุขภาพที่ 11 แยกเป็น ผู้ติดเชื้อมาจากต่างประเทศ 489 ราย และติดเชื้อในประเทศ 251 ราย ใน 19 จังหวัด ซึ่งเป็นการติดเชื้อจากการสัมผัสผู้เดินทางมาจากต่างประเทศ โดยคลัสเตอร์ใหญ่ที่สุดคือ กาฬสินธุ์ พบผู้ติดเชื้อ 200 กว่าราย ผู้ติดเชื้อทั้งหมดมีการตรวจยืนยันด้วยการถอดรหัสพันธุกรรมทั้งตัวแล้ว 104 ราย
นพ.ศุภกิจกล่าวว่า ในช่วง 2 วันที่ผ่านมา (27-28 ธันวาคม 2564) พบว่า สัดส่วนของสายพันธุ์โอมิครอนเพิ่มขึ้นค่อนข้างเร็ว ขณะนี้พบประมาณ 66% แต่ไม่ได้หมายความว่าประเทศไทยมีเชื้อโอมิครอนแล้ว 66% เนื่องจากตัวอย่างที่สุ่มตรวจส่วนใหญ่เป็นผู้เดินทางมาจากต่างประเทศและผู้ที่มีประวัติสัมผัสผู้เดินทางมาจากต่างประเทศ ซึ่งเชื้อสายพันธุ์โอมิครอนมีการแพร่กระจายไปทั่วโลก ทําให้การตรวจใน 2 กลุ่มนี้พบสัดส่วนของ
โอมิครอนสูงมากตามไปด้วย แต่ในภาพรวมช่วง 2 วันที่ผ่านมามีผู้ติดเชื้อโควิด 19 ทั้งหมด 5 พันกว่าราย ตรวจพบสายพันธุ์โอมิครอน 200 กว่าราย คิดเป็นประมาณ 5-6% ดังนั้น การแพร่ระบาดในประเทศไทยส่วนใหญ่ยังเป็นสายพันธุ์เดลตา
“กรณีหน้ากากผ้าใช้ป้องกันสายพันธุ์โอมิครอนไม่ได้ ข้อเท็จจริงคือ แม้จะใช้หน้ากากN95 แต่ถ้าใส่ไม่ถูกต้องก็ป้องกันไม่ได้ 100% ทั้งนี้ เชื้อสายพันธุ์โอมิครอนไม่ได้มีขนาดเล็กลงและยังออกมากับละอองฝอยน้ํามูกน้ําลายที่มีโมเลกุลขนาดใหญ่ 5-6 ไมครอน ไม่แตกต่างจากเชื้อสายพันธุ์เดิม การใช้หน้ากากผ้าซึ่งป้องกันสายพันธุ์อัลฟา เบตา และเดลตาได้ จึงสามารถป้องกันโอมิครอนได้เช่นกัน สิ่งสําคัญต้องใส่ให้ถูกวิธี คือ ใส่ให้แนบกระชับกับใบหน้า” นายแพทย์ศุภกิจกล่าว
*********************************************29 ธันวาคม 2564
รัฐบาลไทย-ข่าวทำเนียบรัฐบาล-รมช.ประภัตร นำทีมกระทรวงเกษตรฯ เยือนดินแดนผ้าย้อมคราม มอบเงินเยียวยาให้กับเกษตรกรผู้เลี้ยงโค - กระบือ ที่ได้รับผลกระทบสัตว์ตายจากโรคลัมปี – สกิน
วันพฤหัสบดีที่ 28 เมษายน 2565
รมช.ประภัตร นําทีมกระทรวงเกษตรฯ  เยือนดินแดนผ้าย้อมคราม มอบเงินเยียวยาให้กับเกษตรกรผู้เลี้ยงโค - กระบือ ที่ได้รับผลกระทบสัตว์ตายจากโรคลัมปี – สกิน
รมช.ประภัตร นําทีมกระทรวงเกษตรฯ  เยือนดินแดนผ้าย้อมคราม มอบเงินเยียวยาให้กับเกษตรกรผู้เลี้ยงโค - กระบือ ที่ได้รับผลกระทบสัตว์ตายจากโรคลัมปี – สกิน เกษตรกรจังหวัดสกลนครยิ้มออก เงินเยียวยา ทยอยจ่ายเข้าบัญชีภายในวันที่ 30 เม.ย. 65
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานพิธีมอบเงินช่วยเหลือเยียวยาผู้ประสบภัยโรคลัมปี - สกิน (Lumpy Skin Disease : LSD) พร้อมชี้แจงโครงการ "สานฝันสร้างอาชีพ และยกระดับรายได้เกษตรกร" ณ หอประชุมโรงเรียนสว่างดินแดน อําเภอสว่างดินแดน จังหวัดสกลนคร โดยมีนายวิวัฒน์ ไชยชะอุ่ม ผู้อํานวยการกองส่งเสริมและพัฒนาการปศุสัตว์ กรมปศุสัตว์ ร่วมคณะ และมีนายพิสิษฐ์ แร่ทอง รองผู้ว่าราชการจังหวัดสกลนคร พร้อมด้วยหัวหน้าส่วนราชการในพื้นที่ และผู้นําภาคประชาชน ตลอดจนเกษตรกรในพื้นที่ให้การต้อนรับ
รมช.ประภัตร เปิดเผยว่า สําหรับการมอบเงินเยียวยาในครั้งนี้ จังหวัดสกลนคร ได้รับวงเงินช่วยเหลือเกษตรกร ทั้งสิ้น 57,462,000 รวมทั้งสิ้น 18 อําเภอ เกษตรกร 2,299 ราย สัตว์ตาย จํานวน 2,544 ตัว โดยในวันนี้ ( 28 เม.ย. 65 ) ได้ดําเนินการมอบเงินเยียวยาให้กับเกษตรกร 7 อําเภอ ประกอบด้วย 1) อําเภอสว่างดินแดน 2) อําเภอส่องดาว 3) อําเภอวาริชภูมิ 4) อําเภอพังโคน 5) อําเภอคําตากล้า 6) อําเภอบ้านม่วง 7) อําเภอเจริญศิลป์ รวมเกษตรกร จํานวน 801 ราย จํานวนสัตว์ตาย 877 ตัว เป็นวงเงิน จํานวน 18,666,000 บาท
วันที่ 29 เมษายน 2565 จะจ่ายเงินเยียวยาให้กับเกษตรกรเพิ่มอีก 6 อําเภอ ประกอบด้วย 1) อําเภอเมืองสกลนคร 2) อําเภอภูพาน 3) อําเภอเต่างอย 4) อําเภอโคกศรีสุพรรณ 5) อําเภอโพนนาแก้ว 6) อําเภอกุสุมาลย์ รวมเกษตรกร จํานวน 759 ราย จํานวนสัตว์ตาย 846 ตัว เป็นวงเงิน จํานวน 19,636,000 บาท
ในวันที่ 30 เมษายน 2565 จะจ่ายเงินเยียวยาให้กับเกษตรกรกลุ่มสุดท้ายของจังหวัดสกลนคร อีก 5 อําเภอ ประกอบด้วย 1) อําเภอพรรณานิคม 2) อําเภอวานรนิวาส 3) อําเภอนิคมน้ําอูน 4) อําเภอกุดบาก และ5) อําเภออากาศอํานวย รวมเกษตรกร จํานวน 739 ราย จํานวนสัตว์ตาย 821 ตัว เป็นวงเงิน จํานวน 19,160,000 บาท
ทั้งนี้ รัฐบาล โดยกระทรวงเกษตรและสหกรณ์ ให้ความช่วยเหลือเกษตรกรผู้ประสบภัยพิบัติโรคระบาดสัตว์ (โรคลัมปี - สกิน) แล้วทั้งสิ้น 41 จังหวัด เกษตรกร 46,943 ราย วงเงินกว่า 1,100 ล้านบาท คิดเป็นร้อยละ 90 ของวงเงินที่ขอความช่วยเหลือทั้งประเทศ
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ขอความร่วมมือทุกหน่วยงานราชการ/ภาคเอกชน จัดมาตรการตรวจ ATK ก่อนเริ่มงานในวันพรุ่งนี้ หลังหยุดยาวช่วงเทศกาล เพื่อคัดกรองตามมาตรการสาธารณสุข
วันอาทิตย์ที่ 17 เมษายน 2565
โฆษกรัฐบาล เผย “นายกฯ” ขอความร่วมมือทุกหน่วยงานราชการ/ภาคเอกชน จัดมาตรการตรวจ ATK ก่อนเริ่มงานในวันพรุ่งนี้  หลังหยุดยาวช่วงเทศกาล   เพื่อคัดกรองตามมาตรการสาธารณสุข
โฆษกรัฐบาล เผย “นายกฯ” ขอความร่วมมือทุกหน่วยงานราชการ/ภาคเอกชน จัดมาตรการตรวจ ATK ก่อนเริ่มงานในวันพรุ่งนี้  หลังหยุดยาวช่วงเทศกาล   เพื่อคัดกรองตามมาตรการสาธารณสุข
วันที่ 17 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนทุกคน โดยวันพรุ่งนี้ (18 เมษายน 2565) จะเป็นวันแรกของการทํางานภายหลังวันหยุดยาวเทศกาลสงกรานต์ ขอความร่วมมือทุกภาคส่วน ทั้งส่วนราชการ รัฐวิสาหกิจ รวมทั้งภาคเอกชน ห้างร้าน สังเกตอาการและเน้นตรวจ ATK ของพนักงาน บุคลากร ก่อนเริ่มปฏิบัติงานในสถานที่ทํางาน ย้ําให้ปฏิบัติตามมาตรการควบคุมโรค
ทั้งนี้ กรมควบคุมโรคได้ออกคําแนะนํา สําหรับประชาชนที่เดินทางกลับจากสงกรานต์ให้สังเกตอาการตนเองและเฝ้าระวัง 7 วัน หากมีอาการสงสัยติดเชื้อ มีไข้ ไอ เจ็บคอ ให้ทําการตรวจ ATK หลีกเลี่ยงการพบปะผู้คนจํานวนมาก หากต้องพบผู้อื่น ให้สวมหน้ากากอนามัยตลอดเวลา Work From Home ตามความเหมาะสม และปฏิบัติตามมาตรการป้องกันตนเองขั้นสูงสุดตลอดเวลา (Universal Prevention) อย่างเคร่งครัด โดยเน้นการเว้นระยะห่าง สวมหน้ากากอนามัย ล้างมือบ่อย ๆ ไม่ใช้ของร่วมกับผู้อื่น รับประทานอาหารที่ปรุงสุกใหม่
โฆษกประจําสํานักนายกรัฐมนตรี กล่าวว่า นายกรัฐมนตรีเชื่อมั่นว่าเมื่อทุกคนได้พักผ่อนอย่างเพียงพอ กําลังกายพร้อม ได้รับกําลังใจจากคนสําคัญในช่วงวันหยุดยาว จะเป็นพลังให้กลับมาทํางาน ทํางานได้อย่างมีประสิทธิภาพ อย่างไรก็ดี เนื่องจากประเทศไทยขณะนี้ ยังมีจํานวนผู้ติดเชื้อพอสมควร อยากให้ทุกคนเฝ้าระวังตนเองขั้นสูงสุด ด้วยการสังเกตอาการตนเอง คัดแยกบุคคลเสี่ยงสูง และขอความร่วมมือให้ทุกภาคส่วนจัดมาตรการตรวจ ATK ตามมาตรการควบคุมโรค ถือเป็นการแบ่งเบาภาระและช่วยเหลือบุคลากรทางการแพทย์ด้วย
....................
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ปลื้มผลักดันร่างกฎหมาย 2 ฉบับผ่านสภาสำเร็จ ขอบคุณส.ส.ฝ่ายรัฐบาล-ฝ่ายค้าน ร่วมแรงร่วมใจทำกฎหมายเพื่อประชาชน
วันเสาร์ที่ 26 กุมภาพันธ์ 2565
รัฐมนตรีว่าการกระทรวงยุติธรรม ปลื้มผลักดันร่างกฎหมาย 2 ฉบับผ่านสภาสําเร็จ ขอบคุณส.ส.ฝ่ายรัฐบาล-ฝ่ายค้าน ร่วมแรงร่วมใจทํากฎหมายเพื่อประชาชน
รัฐมนตรีว่าการกระทรวงยุติธรรม ปลื้มผลักดันร่างกฎหมาย 2 ฉบับผ่านสภาสําเร็จ ขอบคุณส.ส.ฝ่ายรัฐบาล-ฝ่ายค้าน ร่วมแรงร่วมใจทํากฎหมายเพื่อประชาชน เตรียมเสนอสัดส่วนผู้เหมาะสมร่วมพิจารณาในกมธ.วุฒิสภา
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า สภาผู้แทนราษฎรได้ผ่านร่างกฎหมายที่เกี่ยวข้องกับกระทรวงยุติธรรม 2 ฉบับ คือ ร่างพ.ร.บ. ป้องกันและปราบปรามการทรมานและการกระทําให้บุคคลสูญหาย หรือ กฎหมายอุ้มหาย และร่างพ.ร.บ.มาตรการป้องกันการทําความผิดซ้ําในความผิดเกี่ยวกับเพศหรือที่ใช้ความรุนแรง หรือ JSOC ตนต้องขอขอบคุณ ส.ส.ทุกท่านทั้งฝ่ายรัฐบาลและฝ่ายค้านที่ร่วมแรงร่วมใจกันจนกฎหมายผ่านสภาได้สําเร็จ เพราะทุกคนมองเห็นว่าเป็นกฎหมายที่สําคัญป้องกันผู้คนที่ถูกกระทําจากความรุนแรง จนเกิดอันตราย แม้ว่าที่ผ่านมาการประชุมสภาอาจจะไม่ราบรื่น มีปัญหาระหองระแหง แต่เมื่อมีร่างกฎหมายที่สําคัญเป็นประโยชน์กับประชาชน สมาชิกทุกคนก็สามารถร่วมแรงร่วมใจกันพิจารณาจนสําเร็จได้
นายสมศักดิ์ กล่าวอีกว่า สําหรับหลักการของกฎหมายทั้ง 2 ฉบับไม่ได้แตกต่างจากที่เราเสนอไปมากนัก เพราะเราทําจนสมบูรณ์จนผู้แปรญัตติไม่ติดใจอะไรมาก มีการปรับเล็กน้อยเพื่อให้กฎหมายเป็นที่ยอมรับของทุกคน โดยหลักสําคัญคือการสร้างความปลอดภัยให้กับสังคม ซึ่งหลังจากนี้จะส่งต่อให้กับวุฒิสภาพิจารณา เพื่อรับหลักการ และตั้ง กมธ. เพื่อพิจารณา โดยกระทรวงยุติธรรม จะเสนอ บุคคลที่เหมาะสมเข้าไปเป็น กมธ.ด้วย คือ ร่างกฎหมายอุ้มหาย จะเสนอ อาทิ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ว่าที่ร.ต.ธนกฤต จิตรอารีย์รัตน์ เลขา รมว.ยุติธรรมนายวัลลภ นาคบัว รองปลัดฯ ส่วนกฎมาย JSOC จะเสนอ อาทิ น.ส.ณัฐธ์ภัสส์ ยงใจยุทธ ผู้ช่วยรมว.ยุติธรรม พล.ต.ต.บรรพต มุ่งขอบกลาง ผบก.ปส.3
"ร่างกฎหมายทั้ง 2 ฉบับเป็นกฎหมายของประชาชนในการสร้างความปลอดภัยให้กับทุกคน ผมดีใจที่ร่างทั้งสองผ่านสภาฯ ซึ่งเป็นการการันตีว่ากฎหมายจะไม่ตกไป ตอนนี้กฎหมายมีชีวิตแล้ว เหลือเพียงแค่ให้วุฒิสภาพิจารณา หากสัปดาห์หน้าเข้าทันก็คงพิจารณาตั้งกมธ.ได้เลย ซึ่งคงไม่มีปัญหาอะไร เพราะทุกท่านก็คงจะเห็นด้วยกับการทํากฎหมายที่เป็นประโยชน์อย่างสูง"นายสมศักดิ์ กล่าว
รัฐบาลไทย-ข่าวทำเนียบรัฐบาล-รมว.ดีอีเอสร่วมพิธีจุดเทียนชัยถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565
วันศุกร์ที่ 29 กรกฎาคม 2565
รมว.ดีอีเอสร่วมพิธีจุดเทียนชัยถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565
รมว.ดีอีเอสร่วมพิธีจุดเทียนชัยถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565
เมื่อวันที่28กรกฎาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเข้าร่วมพิธีจุดเทียนชัยถวายพระพรชัยมงคลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว28กรกฎาคม2565ณเวทีใหญ่ท้องสนามหลวง
**************
รัฐบาลไทย-ข่าวทำเนียบรัฐบาล-ครม. ไฟเขียว ลดภาษีอากรนำเข้ารถยนต์ไฟฟ้าแบบ CBU ภายใต้สิทธิ FTA และนำเข้าทั่วไป ปี 65 - 66
วันอังคารที่ 22 กุมภาพันธ์ 2565
ครม. ไฟเขียว ลดภาษีอากรนําเข้ารถยนต์ไฟฟ้าแบบ CBU ภายใต้สิทธิ FTA และนําเข้าทั่วไป ปี 65 - 66
.....
ที่ประชุมครม. (22 ก.พ. 65) เห็นชอบร่างประกาศกระทรวงการคลัง เรื่อง การลดอัตราอากรและยกเว้นอากรศุลกากร สําหรับรถยนต์ไฟฟ้าแบบแบตเตอรี่สําเร็จรูป (CBU) และยังเห็นควรให้ระบุวันมีผลใช้บังคับ ต้องสอดคล้องกับมติ คณะกรรมการนโยบายยานยนต์ไฟฟ้าแห่งชาติ เมื่อครั้งที่ 4 และ 5 ที่ผ่านมา
.
สาระสําคัญของร่างประกาศดังกล่าว คือ การปรับลดอัตราอากรและยกเว้นอากรศุลกากร สําหรับรถยนต์ไฟฟ้าแบบแบตเตอรี่ (CBU) ประกอบสําเร็จรูปนําเข้าทั้งคัน ที่ได้รับสิทธิพิเศษทางอากรศุลกากรภายใต้ความตกลงเขตการค้าเสรี (FTA) และการนําเข้าทั่วไป ในปี 65 - 66 ดังนี้
.
1.ราคาขายปลีกแนะนํา ไม่เกิน 2 ล้านบาท :
- ใช้สิทธิ FTA อากรไม่เกินร้อยละ 40 ให้ยกเว้นอากร
- ใช้สิทธิ FTA อากรเกินร้อยละ 40 ให้ลดลงอีกร้อยละ 40
สําหรับนําเข้าทั่วไป อากรร้อยละ 80 ให้ลดลงเหลือร้อยละ 40
.
2.ราคาขายปลีกตั้งแต่ 2-7 ล้านบาท :
- ใช้สิทธิ FTA อากรไม่เกินร้อยละ 20 ให้ยกเว้นอากร
- ใช้สิทธิ FTA อากรเกินร้อยละ 20 ให้ลดลงอีกร้อยละ 20
สําหรับอัตราอากรนําเข้าทั่วไป ให้ลดลงเหลือร้อยละ 60
.
การลดอัตราอากรและยกเว้นอากรศุลกากรดังกล่าว ให้ใช้สําหรับรถยนต์ไฟฟ้าแบบ CBU ที่มีหนังสือรับรองการได้รับสิทธิชําระภาษี สําหรับรถยนต์ไฟฟ้าขนาดเล็กและขนาดกลางจากกรมสรรพสามิต
.
ดังนั้น เมื่อประเทศไทยมีการใช้รถยนต์ไฟฟ้าในประเทศเพิ่มขึ้น ก็จะส่งผลดีต่อคุณภาพสิ่งแวดล้อม และก่อให้เกิดการผลิตรถยนต์ไฟฟ้าในประเทศ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมคณะผู้แทนไทยฯ เพื่อเตรียมความพร้อมในการซักซ้อมสถานการณ์จำลอง (Mock Session)
วันศุกร์ที่ 12 พฤศจิกายน 2564
ปลัดกระทรวงยุติธรรม ประชุมคณะผู้แทนไทยฯ เพื่อเตรียมความพร้อมในการซักซ้อมสถานการณ์จําลอง (Mock Session)
ปลัดกระทรวงยุติธรรม ประชุมคณะผู้แทนไทยฯ เพื่อเตรียมความพร้อมในการซักซ้อมสถานการณ์จําลอง (Mock Session) และการนําเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบด้วยวาจา ในรูปแบบออนไลน์
ในวันพฤหัสบดีที่ ๑๑ พฤศจิกายน ๒๕๖๔ เวลา ๑๐.๐๐ - ๑๑.๐๐ น. กระทรวงยุติธรรม โดยกรมคุ้มครองสิทธิและเสรีภาพ ได้จัดการประชุมคณะผู้แทนไทยฯ เพื่อเตรียมความพร้อมในการซักซ้อมสถานการณ์จําลอง (Mock Session) และการนําเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบด้วยวาจา โดยดําเนินการในรูปแบบออนไลน์ ผ่านทาง Application Cisco Webex Meetings ซึ่งมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะหัวหน้าคณะผู้แทนไทย เป็นประธาน นายเรืองศักดิ์ สุวารี อธิบดีกรมคุ้มครองสิทธิและเสรีภาพ เข้าร่วม โดยมีนางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ และคณะเจ้าหน้าที่กองสิทธิมนุษยชนระหว่างประเทศ เป็นฝ่ายเลขานุการ
การประชุมคณะผู้แทนไทยฯ ดังกล่าว สืบเนื่องจากการที่กรมคุ้มครองสิทธิและเสรีภาพ ได้รับมอบหมายให้เป็นหน่วยงานหลักรับผิดชอบอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ (International Convention on the Elimination of All Forms of Racial Discrimination: CERD) โดยที่ผ่านมากระทรวงยุติธรรม โดยกรมคุ้มครองสิทธิและเสรีภาพ ได้ร่วมกับทุกภาคส่วนจัดทํารายงานประเทศฯ ส่งไปยังคณะกรรมการสหประชาชาติว่าด้วยการขจัดการเลือกปฏิบัติทางเชื้อชาติ และคณะกรรมการสหประชาชาติฯ ได้กําหนดให้ประเทศไทย แต่งตั้งคณะผู้แทนไทยเพื่อไปนําเสนอรายงานประเทศฯ ด้วยวาจา ต่อคณะกรรมการสหประชาชาติฯ ในวันที่ ๒๒-๒๓ พฤศจิกายน ๒๕๖๔ ณ สํานักงานข้าหลวงใหญ่สิทธิมนุษยชนแห่งสหประชาชาติ นครเจนีวา สมาพันธรัฐสวิส
การประชุมในวันนี้ จึงเป็นการรายงานความคืบหน้าขององค์ประกอบคณะผู้แทนไทยในการนําเสนอรายงานประเทศฯ ด้วยวาจา กําหนดการและการเตรียมความพร้อมการเดินทางของคณะผู้แทนไทยฯ รูปแบบและกําหนดการซักซ้อมสถานการณ์จําลอง (mock session) และประเด็นคําถามที่ได้รับจาก UN Country Team รวมทั้งการแบ่งบทในการตอบคําถามสําหรับการซักซ้อมสถานการณ์จําลอง เพื่อเตรียมความพร้อมในการนําเสนอรายงานประเทศฯ ด้วยวาจาต่อไป
รัฐบาลไทย-ข่าวทำเนียบรัฐบาล-“แรงงาน” เดินหน้าฉีดวัคซีนโควิดเข็มกระตุ้นให้ผู้ประกันตน ม.33 ตลอดเดือน ม.ค. 65
วันอังคารที่ 18 มกราคม 2565
“แรงงาน” เดินหน้าฉีดวัคซีนโควิดเข็มกระตุ้นให้ผู้ประกันตน ม.33 ตลอดเดือน ม.ค. 65
....
สํานักงานประกันสังคม กระทรวงแรงงาน เร่งประสานนายจ้างสํารวจความต้องการของผู้ประกันตน ม.33 ในการฉีดวัคซีนโควิด-19 เข็ม 3 (Booster Dose) ผ่านระบบ e-service พร้อมจัดจุดฉีดวัคซีนทั้งใน กทม. และพื้นที่เศรษฐกิจสําคัญ 10 จังหวัด (สงขลา ชลบุรี ระยอง ฉะเชิงเทรา สมุทรปราการ นนทบุรี ปทุมธานี นครปฐม สมุทรสาคร พระนครศรีอยุธยา) รวม 33 จุดฉีด เริ่ม 17 ม.ค. 65 เป็นต้นไป
.
แผนการกระจายวัคซีนโควิด-19 เข็ม 3 ประจําเดือน ม.ค. 65 มีทั้งสิ้น 436,080 โดส แบ่งเป็นช่วงวันที่ 17 – 21 ม.ค. 65 จํานวน 196,680 โดส/ ช่วงวันที่ 24 – 31 ม.ค. 65 จํานวน 239,400 โดส...หากผู้ประกันตนมีข้อสงสัยเรื่องการฉีดวัคซีนสามารถสอบถามได้ที่ สายด่วน 1506 กด 6 และ กด 7 ในเวลา 08.00 – 18.00 น. ของทุกวัน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รวอ.สุริยะ หารือเอกอัครราชทูตอาณาจักรบาห์เรนประจำประเทศไทย
วันอังคารที่ 1 กุมภาพันธ์ 2565
รวอ.สุริยะ หารือเอกอัครราชทูตอาณาจักรบาห์เรนประจําประเทศไทย
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมหารือกับนางสาวมุนา อับบาว มะฮ์มูด รอฎี (H.E. Ms.Muna Abbas Mahmood Radhi) เอกอัครราชทูตวิสามัญผู้มีอํานาจเต็มแห่งราชอาณาจักรบาห์เรนประจําประเทศไทย
รวอ.สุริยะ หารือเอกอัครราชทูตอาณาจักรบาห์เรนประจําประเทศไทย
วันนี้ (1 ก.พ. 65) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมหารือกับนางสาวมุนา อับบาว มะฮ์มูด รอฎี (H.E. Ms.Muna Abbas Mahmood Radhi) เอกอัครราชทูตวิสามัญผู้มีอํานาจเต็มแห่งราชอาณาจักรบาห์เรนประจําประเทศไทย ในโอกาสเข้ารับหน้าที่และแลกเปลี่ยนความคิดเห็นเกี่ยวกับภาพรวมด้านเศรษฐกิจ อุตสาหกรรม การค้า การลงทุน ความสัมพันธ์และความร่วมมือระหว่างไทย-บาห์เรน โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม และนายณัฐพล รังสิตพล อธิบดีกรมส่งเสริมอุตสาหกรรม เข้าร่วมด้วย ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พอใจผลงานบริหารจัดการน้ำของประเทศ ใช้งบกลางคุ้มค่า 2 ปี เพิ่มแหล่งน้ำกว่า 2.6 หมื่นแห่งทั่วประเทศ เก็บน้ำฝนใช้หน้าแล้ง 742 ล้าน.ลบ.ม.
วันอาทิตย์ที่ 3 เมษายน 2565
โฆษกรัฐบาลเผย นายกฯ พอใจผลงานบริหารจัดการน้ําของประเทศ ใช้งบกลางคุ้มค่า 2 ปี เพิ่มแหล่งน้ํากว่า 2.6 หมื่นแห่งทั่วประเทศ เก็บน้ําฝนใช้หน้าแล้ง 742 ล้าน.ลบ.ม.
โฆษกรัฐบาลเผย นายกฯ พอใจผลงานบริหารจัดการน้ําของประเทศ ใช้งบกลางคุ้มค่า 2 ปี เพิ่มแหล่งน้ํากว่า 2.6 หมื่นแห่งทั่วประเทศ เก็บน้ําฝนใช้หน้าแล้ง 742 ล้าน.ลบ.ม. ประชาชนได้ประโยชน์ครอบคลุมพื้นที่ 7.5 ล้านไร่
วันนี้(3เม.ย.65)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมติดตามการบริหารจัดการน้ําทั้งระบบของประเทศอย่างต่อเนื่องใกล้ชิดพอใจผลการดําเนินงานพัฒนาและบริหารจัดน้ําอย่างเป็นระบบภายใต้งบประมาณรายจ่ายงบกลางรายการเงินสํารองจ่ายเพื่อกรณีฉุกเฉินหรือจําเป็นในการแก้ไขปัญหาเชิงการป้องกันภัยพิบัติทางธรรมชาติที่เกิดขึ้นทั้งการบรรเทาผลกระทบภัยแล้งป้องกันน้ําท่วมและคุณภาพน้ําซึ่งตลอด2ปีที่ผ่านมา(ปี2563 – 2564)รัฐบาลได้มีการบูรณาการทุกหน่วยงานด้านน้ําโดยสํานักงานทรัพยากรน้ําแห่งชาติ(สทนช.)เป็นหน่วยงานกลางในการบูรณาการพิจารณาแผนงาน/โครงการของหน่วยงานต่างๆสามารถแก้ไขปัญหาได้อย่างมีประสิทธิภาพในการพัฒนาแหล่งน้ําขนาดเล็กระบบกระจายน้ําเพื่อสนับสนุนน้ําอุปโภค-บริโภคตลอดจนการเกษตรครอบคลุมทั้งประเทศรวม26,830แห่งเช่นการขุดเจาะบ่อบาดาลแหล่งน้ําสํารองเพื่อผลิตน้ําประปาก่อสร้างฝายและสระเก็บน้ําเพื่อการเกษตรขุดลอกคลองและกําจัดวัชพืชเป็นต้น
นายธนกรกล่าวว่าสําหรับโครงการพัฒนาแหล่งน้ําต่างๆภายใต้งบกลางปี2563มีทั้งสิ้น20,795แห่งซึ่งทุกแห่งได้ดําเนินการเสร็จเรียบร้อยแล้วส่งผลให้ปริมาณน้ําเก็บกักเพิ่มขึ้นเกิดประโยชน์กับประชาชนและเกิดการจ้างแรงงานกว่า184,000รายส่วนงบกลางปี2564มีโครงการพัฒนาแหล่งน้ํารวม6,035แห่งเน้นรองรับสถานการณ์ฝนตกน้อยและความต้องการใช้น้ําเพิ่มสูงขึ้นจากการอพยพกลับภูมิลําเนาเดิมของประชาชนที่ได้รับผลกระทบจากการระบาดของโควิด-19เพื่อประกอบอาชีพเกษตรกรรมล่าสุดดําเนินการแล้วเสร็จ3,642แห่งและอยู่ระหว่างดําเนินการ2,441แห่งซึ่งรัฐบาลโดยสทนช.มีการติดตามความก้าวหน้าและเร่งดําเนินการเพื่อให้แล้วเสร็จตามเป้าหมายที่กําหนดไว้ทั้งนี้คาดว่าหากโครงการทั้งหมดแล้วเสร็จจะสามารถทําให้เก็บกักน้ําในช่วงฤดูฝนเพื่อใช้ประโยชน์ในช่วงหน้าแล้งได้รวม742ล้านลบ.ม.อีกทั้งยังสามารถนําน้ําบาดาลมาใช้ได้ถึง91ล้านลบ.ม.และมีน้ําดิบผลิตประปาได้อีก62ล้านลบ.ม.ส่งผลให้เกิดประโยชน์โดยตรงกับประชาชนถึง3.65ล้านครัวเรือนครอบคลุมพื้นที่ประมาณ7.5ล้านไร่
“นอกจากนี้ที่ประชุมคณะรัฐมนตรีเมื่อวันที่29มีนาคม2565ยังได้มีมติอนุมัติงบกลางฯเพื่อพัฒนาโครงการรองรับสถานการณ์ภัยแล้งและฝนทิ้งช่วงปี2565รวม2,525แห่งซึ่งคาดว่าหากดําเนินการแล้วเสร็จจะสามารถช่วยป้องกันและลดผลกระทบจากปัญหาภัยแล้งได้รวมทั้งเพิ่มการลงทุนภาครัฐและจ้างแรงงานคนในท้องถิ่นด้วย”โฆษกประจําสํานักนายกรัฐมนตรีกล่าว
————
รัฐบาลไทย-ข่าวทำเนียบรัฐบาล-ปลัด สธ. เตือนให้สวมหน้ากากอนามัยขณะอยู่ร่วมกับครอบครัว หลังมีแนวโน้มพบผู้ติดเชื้อจากการสัมผัสในครอบครัว ชุมชน ออฟฟิศ ถึงร้อยละ 74
วันพุธที่ 30 มิถุนายน 2564
ปลัด สธ. เตือนให้สวมหน้ากากอนามัยขณะอยู่ร่วมกับครอบครัว หลังมีแนวโน้มพบผู้ติดเชื้อจากการสัมผัสในครอบครัว ชุมชน ออฟฟิศ ถึงร้อยละ 74
ปลัดกระทรวงสาธารณสุข เตือนประชาชนให้เพิ่มความเข้มงวดการสวมหน้ากากอนามัยตลอดเวลาเมื่ออยู่บ้าน หลังพบแนวโน้มติดเชื้อโควิด 19 ในครอบครัวเพิ่มสูงขึ้น
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า จากสถานการณ์โควิด 19 ที่ยังคงแพร่ระบาดเป็นวงกว้าง ข้อมูลของกองระบาดวิทยา กรมควบคุมโรค ในเขตกรุงเทพมหานครและปริมณฑลพบผู้ติดเชื้อจากการสัมผัสในครอบครัว ชุมชน หรือออฟฟิศ ร้อยละ 74 ส่วนที่เหลือในรูปแบบคลัสเตอร์ โรงงาน แคมป์คนงานก่อสร้าง ทั้งนี้หลายจังหวัดยังพบการติดเชื้อในโรงงาน สถานประกอบการ อย่างต่อเนื่อง จึงขอความร่วมมือผู้ที่ออกไปทํางานนอกบ้านหรือมีกิจกรรมอื่น ๆ เมื่อกลับถึงบ้านต้องรีบเปลี่ยนเสื้อผ้าและอาบน้ําทันที และให้ทุกคนในครอบครัวสวมหน้ากากอนามัยตลอดเวลา เว้นระยะห่าง แยกสํารับอาหาร งดการกินอาหารร่วมกันไปอีกระยะหนึ่ง หากมีความจําเป็นต้องไปเยี่ยมญาติผู้ใหญ่ ผู้สูงอายุ ขอให้เว้นระยะห่างและสวมหน้ากากอนามัยไม่สัมผัสใกล้ชิด สําหรับพนักงานในออฟฟิศให้งดรับประทานอาหารร่วมกัน ไม่พูดคุยกันโดยไม่สวมหน้ากากอนามัยไม่ไปในที่แออัด พลุกพล่าน ล้างมือด้วยเจลแอลกอฮอล์บ่อย ๆ เพื่อป้องกันการแพร่-รับเชื้อโควิด 19
นายแพทย์เกียรติภูมิ กล่าวต่อว่า สําหรับแรงงานกลับภูมิลําเนาในต่างจังหวัดที่อาจติดเชื้อแล้วไม่แสดงอาการก่อนเดินทาง แม้ยังไม่พบการแพร่กระจายเชื้อออกสู่ชุมชน ขอให้สํานักงานสาธารณสุขจังหวัดและสํานักงานป้องกันควบคุมโรค ดําเนินการเชิงรุก เจ้าหน้าที่สาธารณสุขและอสม. ร่วมกันเฝ้าระวังแรงงานต่างด้าว ไม่ให้มีการเคลื่อนย้าย รวมทั้งแจ้งเจ้าของโรงงาน ผู้ประกอบการดําเนินการมาตรการBubble and Sealในกลุ่มโรงงานต่าง ๆ ตั้งแต่ยังไม่พบการติดเชื้อ เพื่อเป็นการเฝ้าระวังป้องกันโรค ควบคุมการเดินทางของแรงงานระหว่างบ้านและโรงงานอย่างเคร่งครัด ให้หลีกเลี่ยงการไปตลาด ชุมชนแออัด งดกิจกรรมรวมกลุ่มทุกชนิด และรับการฉีดวัคซีนป้องกันโรคโควิด 19 เพื่อสร้างภูมิคุ้มกันหมู่ให้เกิดขึ้นโดยเร็ว
ทั้งนี้ กระทรวงสาธารณสุขได้เร่งฉีดวัคซีนโควิด 19 ให้กับกลุ่มผู้สูงอายุ และกลุ่มผู้ป่วยโรคเรื้อรัง 7 กลุ่มโรคโดยเลื่อนนัดฉีดวัคซีนจากเดือนสิงหาคมเป็นเดือนกรกฎาคม ส่วนศูนย์ดูแลผู้สูงอายุและผู้ป่วยติดเตียง ให้ประสานกับโรงพยาบาล เพื่อขอรับการฉีดวัคซีน โดยตั้งเป้าจะฉีดให้ครอบคลุมกลุ่มนี้ให้ได้ร้อยละ 50 ในสิ้นเดือนกรกฎาคม และได้เตรียมเพิ่มเป้าหมายฉีดในกลุ่มหญิงตั้งครรภ์ในลําดับต่อไป เพื่อลดการป่วยหนักและเสียชีวิต
************************************* 30มิถุนายน 2564
รัฐบาลไทย-ข่าวทำเนียบรัฐบาล-รมว.เฮ้ง ลุยสงขลา เยี่ยมให้กำลังใจลูกจ้าง ชื่นชมสถานประกอบการช่วยพยุงเศรษฐกิจ รักษาการจ้างงาน
วันศุกร์ที่ 7 มกราคม 2565
รมว.เฮ้ง ลุยสงขลา เยี่ยมให้กําลังใจลูกจ้าง ชื่นชมสถานประกอบการช่วยพยุงเศรษฐกิจ รักษาการจ้างงาน
..
รมว.เฮ้ง ลุยสงขลา เยี่ยมให้กําลังใจลูกจ้าง ชื่นชมสถานประกอบการช่วยพยุงเศรษฐกิจ รักษาการจ้างงาน
เมื่อวันที่ 7 มกราคม 2565 นายสุชาติ ชมกลิ่น รัฐมนตรีว่าการกระทรวงแรงงาน ตรวจเยี่ยมและให้กําลังใจพนักงานในสถานประกอบการจํานวน 2 แห่ง แห่งแรก บริษัท เซฟสกิน เมดดิคอล แอนด์ ไซเอนทิฟิก (ประเทศไทย) จํากัด ประกอบกิจการผลิตถุงมือยางทางการแพทย์ ตั้งอยู่ที่ ต.ปริก อ.สะเดา จ.สงขลา มีผู้ประกันตน จํานวน 866 คน
และแห่งที่สอง บริษัท ถาวรอุตสาหกรรมยางพารา (1982) จํากัด ต.สะเดา อ.สะเดา จ.สงขลา
มีผู้ประกันตน จํานวน 234 คน ประกอบกิจการผลิตและจําหน่ายน้ํายางข้น ยางแผ่นรมควันในประเทศและต่างประเทศ โดยมี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน นางสุรียพรรณ์ ณ สงขลา รองผู้ว่าราชการจังหวัดสงขลา คุณคู เชง ลี ออง กรรมการและผู้อํานวยการโรงงาน บริษัท เซฟสกิน เมดดิคอล แอนด์ ไซเอนทิฟิก (ประเทศไทย) ดร.ถาวร เรืองวรุณวัฒนา ประธานกรรมการผู้จัดการบริษัท ถาวรอุตสาหกรรมยางพารา (1982) จํากัด พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดยนายสุชาติ กล่าวว่า ขอขอบคุณและชื่นชมท่านผู้บริหารของบริษัททั้งสองแห่งที่ร่วมเป็นส่วนหนึ่งในการขับเคลื่อนการพัฒนาประเทศ รวมทั้งเป็นส่วนสําคัญในการพยุงเศรษฐกิจของประเทศ โดยการส่งเสริมรักษาการจ้างงาน เพื่อให้ลูกจ้าง มีรายได้ มีความเป็นอยู่ที่ดี แม้ในภาวะวิกฤต จากสถานการณ์การแพร่ระบาดของโรคโควิด - 19 ที่ยังคงอยู่เรายังคงต้องร่วมกัน ผนึกกําลังทั้งภาครัฐและภาคเอกชน
นายสุชาติ กล่าวต่อว่า รัฐบาลภายใต้การนําของท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่าน พล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีความห่วงใยต่อพี่น้องประชาชนและผู้ที่ได้รับผลกระทบจากโควิด-19 ได้สั่งการให้กระทรวงแรงงานดําเนินมาตรการให้ความช่วยเหลือและเยียวยาผู้ได้รับผลกระทบจากการแพร่ระบาดฯ ผมเองในฐานนะรัฐมนตรีว่าการกระทรวงแรงงานได้ให้ความสําคัญกับคุณภาพชีวิตของพี่น้องผู้ใช้แรงงาน เพราะพี่น้องผู้ใช้แรงงาน ถือได้ว่าเป็นฟันเฟืองที่มีส่วนสําคัญในการผลักดันให้เศรษฐกิจของประเทศมีความเจริญ ก้าวหน้าและมั่นคง
ทั้งนี้ ในช่วงการแพร่ระบาดของโควิด-19 กระทรวงแรงงานได้ดําเนินการด้วยมาตรการสําคัญ ๆ ดังนี้ โครงการ Factory Sandbox การตรวจคัดกรองเชิงรุก RT-PCR 100% ภายใต้โครงการ “แรงงาน...เราสู้ด้วยกัน”การตั้งศูนย์ฉีดวัคซีนเพื่อผู้ประกันตนมาตรา 33 มาตรการเยียวยาผู้ประกันตนผ่านโครงการ ม33 เรารักกัน การเยียวยาผู้ประกันตนมาตรา 33, 39 และ 40 ในพื้นที่ 29 จังหวัด การลดเงินสมทบและเพิ่มสิทธิประโยชน์กรณีว่างงาน เป็นต้น สําหรับในส่วนของจังหวัดสงขลา กระทรวงแรงงานได้มอบเงินเยียวยาแก่ผู้ประกันตนมาตรา 33,39 และ 40 เป็นผู้ประกันตน 512,686 คน นายจ้าง 5,422 คน เป็นเงิน 5,139,554,000 บาท โครงการส่งเสริมและรักษาระดับการจ้างงานในธุรกิจ SMEs
รัฐบาลช่วยนายจ้างรักษาการจ้างงานเพื่อให้ลูกจ้างมีงานทํา นายจ้าง 5,327 ราย ลูกจ้าง 113,325 ราย เป็นเงิน 339,975,000 บาท
รัฐบาลไทย-ข่าวทำเนียบรัฐบาล-วาง 3 แนวทาง เร่งตรวจ - ดูแลผู้ป่วยโควิด-19
วันพุธที่ 14 กรกฎาคม 2564
วาง 3 แนวทาง เร่งตรวจ - ดูแลผู้ป่วยโควิด-19
....
สถานการณ์โควิด-19 ในพื้นที่ กทม. และปริมณฑล มีผู้รอตรวจเชื้อและรอเตียงรักษาจํานวนมาก รัฐบาลจึงปรับระบบเพื่อเร่งตรวจและดูแลผู้ป่วยให้รวดเร็วขึ้น โดยใช้ 3 แนวทาง ดังนี้
.
1.ใช้ชุดตรวจ Antigen Test Kit หรือ ATK ซึ่งทราบผลเร็วกว่า โดยระยะแรกใช้ในสถานพยาบาล และขยายให้ประชาชนนําไปใช้ตรวจด้วยตนเอง
.
2.ดูแลผู้ป่วยไม่มีอาการหรืออาการน้อย ที่บ้านหรือชุมชน โดยมีอาหารให้ 3 มื้อ ปรอทวัดไข้ เครื่องวัดออกซิเจนในเลือด มีเจ้าหน้าที่ติดตามอาการผ่านระบบเทเลเมดิซีน และให้ยาตามดุลพินิจของแพทย์ หากอาการเปลี่ยนแปลงจะนําส่ง รพ.
.
3.ส่งทีม Comprehensive Covid-19 Response หรือ CCR ประกอบด้วย บุคลากรทางการแพทย์ เจ้าหน้าที่เขต ทหาร ตํารวจ จํานวน 188 ทีม ดูแลผู้ป่วยที่อยู่บ้าน ใน 6 กลุ่มเขต กทม. ช่วงล็อกดาวน์ และหากพบผู้สูงอายุ ผู้ป่วยเรื้อรัง หรือหญิงตั้งครรภ์ จะฉีดวัคซีนให้ทันที โดยมีศูนย์สนับสนุนทีมที่เบอร์ 0-2590-1933
.
ทั้งนี้ ชุดตรวจ ATK มีความแม่นยํา 90% ในกรณีที่ผลเป็น บวก คือพบเชื้อ แต่หากผลลบ อาจเพราะเชื้อยังน้อย ต้องตรวจซ้ําใน 3 - 5 วัน หรือเมื่อมีอาการ โดยจะจําหน่ายผ่านสถานพยาบาล คลินิก และร้านขายยาที่มีเภสัชกรเท่านั้น ไม่มีขายทางอินเทอร์เน็ต
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีฯ สุริยะ งดรับเงินเดือน 3 เดือน เพื่อนำไปใช้บรรเทาความเดือดร้อน พิษโควิด-19
วันศุกร์ที่ 9 กรกฎาคม 2564
รัฐมนตรีฯ สุริยะ งดรับเงินเดือน 3 เดือน เพื่อนําไปใช้บรรเทาความเดือดร้อน พิษโควิด-19
รัฐมนตรีฯ สุริยะ งดรับเงินเดือน 3 เดือน เพื่อนําไปใช้บรรเทาความเดือดร้อน พิษโควิด-19
ภายหลัง พล.อ.ประยุทธ์ จันทร์โอชา นายกรัฐมนตรี ประกาศไม่รับเงินเดือน 3 เดือนเพื่อใช้ประโยชน์สําหรับช่วยแก้สถานการณ์โควิด-19 ด้าน นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ประกาศขอไม่รับเงินเดือนเป็นเวลา 3 เดือนเช่นเดียวกัน เพื่อนําเงินส่วนดังกล่าวไปใช้ช่วยเหลือบรรเทาความเดือดร้อนประชาชน
รัฐบาลไทย-ข่าวทำเนียบรัฐบาล-สธ. เริ่มคัดกรอง “โรคฝีดาษลิง” กลุ่มนักท่องเที่ยวจากประเทศเสี่ยงสูง ด้วยระบบ Thailand Pass
วันศุกร์ที่ 27 พฤษภาคม 2565
สธ. เริ่มคัดกรอง “โรคฝีดาษลิง” กลุ่มนักท่องเที่ยวจากประเทศเสี่ยงสูง ด้วยระบบ Thailand Pass
.....
กระทรวงสาธารณสุข เผยว่า กองด่านควบคุมโรคติดต่อระหว่างประเทศและกักกันโรค ได้เริ่มคัดกรอง “โรคฝีดาษลิง” กลุ่มนักท่องเที่ยวที่เดินทางเข้าประเทศไทยผ่านระบบ Thailand Pass ณ ท่าอากาศยานสุวรรณภูมิ ซึ่งจะช่วยให้ตรวจจับกลุ่มเสี่ยงได้รวดเร็วขึ้น และป้องกันการแพร่ระบาดในประเทศ
.
มุ่งเน้นการติดตามเฝ้าระวัง กลุ่มนักท่องเที่ยวจากประเทศที่มีความเสี่ยงสูง โดยเฉพาะประเทศในแถบทวีปแอฟริกากลาง เช่น ไนจีเรีย และคองโก รวมถึงประเทศในยุโรปที่มีการแพร่ระบาดในประเทศแล้ว
.
เมื่อนักท่องเที่ยวเดินทางเข้าประเทศไทย หน่วยงานดังกล่าว จะทําการคัดกรองดูลักษณะอาการต่าง ๆ เช่น มีไข้ตั้งแต่ 38 องศาเซลเซียส เจ็บคอ ปวดศีรษะ ปวดกล้ามเนื้อ ต่อมน้ําเหลืองโต ตุ่มนูน ตุ่มน้ําใส เป็นต้น พร้อมทั้งแจกบัตรเตือนสุขภาพ (Health beware card) เป็น QR code ให้ผู้ที่มีอาการดังกล่าวสแกนเข้าระบบเพื่อรายงานอาการป่วย
.
ส่วนการจัดหา “วัคซีนฝีดาษคน” นั้น ล่าสุด นายอนุทิน ชาญวีรกูล รองนายกรัฐมนตรี และ รมว.สธ. ได้หารือกับนายเท็ดรอส อัดฮานอม เกเบรเยซุส ผู้อํานวยการใหญ่องค์การอนามัยโลก (Director-General) แล้ว เพื่อขอรับการสนับสนุนเรื่องวัคซีนฝีดาษคน (Smallpox) จากองค์การอนามัยโลก
#ไทยคู่ฟ้า#ร่วมต้านโควิด19
-------------------